Maailmajagu

Maailmajagu on maailma suurjaotuse üksus, mis hõlmab mandri või osa sellest ning saari mandrit ümbritsevates meredes ja ookeanides.

Jaotus
6-ks jaotamine
Eestis jagatakse maailma maismaa traditsiooniliselt kuude maailmajakku:
Aasia 44 580 000 km²
Ameerika (kaks mandrit koos saartega) 42 550 000 km²
Aafrika 30 370 000 km²
Antarktika (Antarktis koos saartega) 13 660 000 km²
Euroopa 10 530 000 km²
Austraalia ja Okeaania 9 037 695 km²

Samas kasutatakse mujal teistsuguseid liigitusi. Näiteks Ladina-Ameerikas, Kreekas, Portugalis, Hispaanias ja Itaalias on samuti kuus maailmajagu, aga Austraalia ja Okeaania maailmajagu nimetatakse lihtsalt Austraaliaks. 

7-ks jaotamine
Enamikus ingliskeelsetes maades ja Hiinas jaotatakse maailm seitsmeks maailmajaoks, nendes on Põhja-Ameerika ja Lõuna-Ameerika eraldi. 

Teised variandid
Veel kaks varianti on viie maailmajao (Euroopa ja Aasia asemel kogu Euraasia) ning nelja maailmajao mudel (Euroopa, Aasia ja Aafrika asemel on Afroeuraasia).Mati Soomre Üleilmne mõistatus: mitu maailmajagu õieti on? Maaleht, 2. oktoober 2009 

Vaata ka

Manner

Viited

 Maailmajagu